**Når strømmen går i barnehager må man ha nok varme, ventilasjon, lys og trygg mat.**

**Rutine ved strømbrudd**

|  |  |  |
| --- | --- | --- |
| Hendelse | Tiltak | Ansvar |
| Ikke varslet strømbrudd | Varsle kundesenter. Prøv å få oversikt over hvor lenge strømmen blir borte. | Styrer |
| Langvarig strømbrudd | Vurder etter årstid og temperatur ute om barna skal være inne eller ute. | Styrer |
| Varsle foresatte via Vigilo | Styrer |
| Om barna er innendørs følges pkt 2. og 3 | Styrer og alle ansatte |
| Følg pkt 4 | Styrer |
| Følg pkt 5 |  |
| Ikke forsvarlig å oppholde seg i barnehagen | Vurdere alternativ drift/stenging | Styrer/barnehagesjef |
| Kortvarig strømbrudd | Ikke behov for tiltak |  |
| Varslet langvarig strømbrudd | Informere foresatte via Vigilo | Styrer |
| Vurdere om barna kan være innendørs eller utendørs med tanke på årstid og temperatur | Styrer |
| Tappe opp vann i dunker | Styrer |
| Vurdering og tiltak for pkt 4 | Styrer |
| Ikke forsvarlig å oppholde seg i barnehagen | Vurdere alternativ drift/stenging | Styrer/barnehagesjef |

1. Varme

Temperaturen skal normalt ligge over 19 °C, men det er ikke helsemessig uforsvarlig å holde åpent selv om temperaturen ligger under dette. Dersom været tillater det og man ellers har muligheten anbefaler vi å ta barna ut og ha dem i aktivitet. Når innetemperaturen kryper under 16 °C kan man begynne å vurdere å stenge dersom temperaturen synker raskt og man ikke vet når strømmen kommer tilbake. Hvor mye kulde barna tåler avhenger av alder og hvor godt kledd de er.

1. Ventilasjon

Når strømmen går, stopper ventilasjonsanlegget. Dersom det ikke er kaldt ute bør man ha vinduene åpne. Hvis det er kaldt ute bør man stormlufte i max 5 minutter av gangen, i full gjennomtrekk. Gjør dette så ofte at det ikke blir tett luft, minimum en gang i timen, oftere dersom det er høy personbelastning. Dersom man har muligheten bør man spre barna på flest mulig rom, slik at det ikke blir sittende mange barn i rom med lite luft. Man må stort sett ikke stenge på grunn av mangel på ventilasjon.

1. Lys

Mangel på lys kan bli et problem, særlig i den mørke årstiden. For å holde åpent ut ettermiddagen i mørketiden må man ha hodelykter og lommelykter. Ikke alle stellerom og toaletter har vinduer, og her må det være lys, så skaff lykter til disse rommene først. Mot ettermiddagen vil det bli vanskeligere å se barna innendørs, så da trenger man flere lykter. Vurder om det kan være lettere å se og holde kontroll på barna utendørs. Dersom sikkerhet eller sanitærforhold ikke er ivaretatt må man stenge.

1. Mat

Strømmen går også i kjøleskapet og frysen, så åpne dem minst mulig for ikke å slippe ut kulden. Når strømmen kommer på igjen, sjekk temperaturene med termometer. Kjøleskap skal være under 4 °C og frys skal være under -18 °C. Er temperaturene over dette må dere vurdere å kaste maten. Mat fra frysen kan tines og spises, og hvis man tiner den i kjøleskapet, så holder kjøleskapet seg kaldt lenger.

1. Vann

Spar på varmtvannet! Dersom det går tomt for varmtvann kan man bruke våtservietter og håndsprit til håndvask. Dersom temperaturen i varmtvannstanken er under 50 °C over lang tid kan det vokse legionellabakterier. Etter at strømmen er tilbake må man la temperaturen i varmtvannstanken være over 70 °C i en time før man bruker dusjer.

Referanser

Interne referanser

|  |  |
| --- | --- |
|  |  |

Eksterne referanser

|  |
| --- |
|  |